പോക്സോ കേസില് രണ്ട് പേര് അറസ്റ്റില് തളിപ്പറമ്ബ്: ഇന്സ്റ്റാഗ്രാം വഴി പരിചയപ്പെട്ട പ്രായപൂര്ത്തിയാകാത്ത സഹോദരിമാരെ വാഹനത്തില് തട്ടി കൊണ്ടുപോയി വിനോദ സഞ്ചാര കേന്ദ്രത്തില് വച്ച് പീഡിപ്പിക്കാന് ശ്രമിച്ച സംഭവത്തില് രണ്ട് യുവാക്കള് അറസ്റ്റില്. കാക്കത്തോട് സ്വദേശി കിടങ്ങിലത്ത് ഹൗസില് ചുള്ളിയോടന് ഹാഷിം 25, പുളിമ്ബറമ്ബ് ഷെഹര്ബാനാസ് മന്സിലില് ഉനൈസ് 23 എന്നിവരെയാണ് ഇന്സ്പെക്ടര് എ.വി ദിനേശ് അറസ്റ്റു ചെയ്തത്. ഇക്കഴിഞ്ഞ പെരുന്നാള് ദിനത്തില് രാവിലെ 11ഓടെയാണ് സഹോദരങ്ങളായ 17ഉം 14ഉം വയസുള്ള പെണ്കുട്ടികളെ ബൈക്കിലും സ്കൂട്ടറിലുമായി പ്രതികള് വിനോദ സഞ്ചാര കേന്ദ്രമായ ആലക്കോട് കാപ്പിമല വെള്ളച്ചാട്ടത്തിലേക്ക് പ്രലോഭിപ്പിച്ച് കൊണ്ടുപോയത്. നേരംവൈകി വീട്ടിലെത്തിയ കുട്ടികളില് നിന്ന് ബന്ധുക്കള് വിവരം തേടിയപ്പോഴാണ് വിവരം പുറത്തറിഞ്ഞത്. തുടര്ന്ന് തളിപ്പറമ്ബ് പൊലീസില് പരാതി നല്കി. പെണ്കുട്ടികളുടെ മൊഴിയെടുത്ത പൊലീസ് പോക്സോ നിയമപ്രകാരം കേസെടുക്കുകയും പ്രതികളെ കസ്റ്റഡിയിലെടുക്കുകയുമായിരുന്നു.